La Muzeul satului maramureșean „Mihai Dăncuș” din Sighetu Marmației are loc luni, 6 mai, începând cu ora 13.00, evenimentul „Paști în Maramureș”.
Satele din Maramureș vor prezenta tot ce au mai de preț: port, tradiții, bucate, într-un adevărat spectacol de sunet și culoare.
De la ora 17.00 petrecerea se va muta la scena amplasată în centrul orașului, în zona Parcului central, unde invitați de seamă ai folclorului maramureșean îi vor încânta pe cei prezenţi cu muzică bună și surprize plăcute.
Pentru a facilita accesul la evenimentul “Paşti în Maramureş”, Societatea Transport Mara Nord SA va pune la dispoziţia doritorilor mijloace de transport în comun.
Acestea vor circula astfel:
la ora 12:00, 12:30, 13:00 plecare din stația Cuza Vodă – stația Sala Studio – stația Detașamentul de Pompieri – stația Big – stația Revoy – Muzeul Satului
la ora 15:30, 16:00 plecare de la Muzeul Satului – stația Revoy – stația Big – stația Detașamentul de Pompieri – stația Sala Studio – stația Cuza Vodă.
În intervalul orar 12:00-17:00 circulația rutieră se va desfășura într-un singur sens, dinspre DN18 (din intersecția străzilor Bogdan Voda cu Muzeului) spre DN 18 (Sat Tisa).